তথ্যবিবরণী নম্বর : ৩৮০২

আলোকিত বাংলাদেশের রূপ দিয়েছেন প্রধানমন্ত্রী শেখ হাসিনা

 --- নৌপরিবহন প্রতিমন্ত্রী

ঢাকা, ১৮ আশি^ন (৩ অক্টোবর) :

 নৌপরিবহন প্রতিমন্ত্রী খালিদ মাহ্মুদ চৌধুরী বলেছেন, প্রধানমন্ত্রী শেখ হাসিনা শুধু স্বপ্নই দেখাচ্ছেন না, তিনি স্বপ্ন বাস্তবায়ন করে চলেছেন। ১৯৭৫ এর অন্ধকার থেকে আজ আমরা আলোকিত বাংলাদেশ দেখছি। এ আলোকিত বাংলাদেশের রূপ দিয়েছেন প্রধানমন্ত্রী দেশরত্ন শেখ হাসিনা। তাঁর নেতৃত্বেই ২০৪১ সালের মধ্যে উন্নত বাংলাদেশ গড়ে উঠবে।

 প্রতিমন্ত্রী আজ ঢাকায় শিল্পকলা একাডেমির চিত্রনাট্য মিলনায়তনে ‘শেখ হাসিনা : বাংলাদেশের স্বপ্নসারথি’ শিরোনামে আলোকচিত্র ও শিল্পকর্মের মাসব্যাপী প্রদর্শনী উপলক্ষে আয়োজিত আলোচনা অনুষ্ঠানে এসব কথা বলেন। প্রধানমন্ত্রী শেখ হাসিনার ৭৩তম জন্মদিন উপলক্ষে বাংলাদেশ শিল্পকলা একাডেমি ২৮ সেপ্টেম্বর থেকে ২৭ অক্টোবর পর্যন্ত আলোকচিত্র ও শিল্পকর্মের প্রদর্শনীর আয়োজন করেছে।

 বাংলাদেশ শিল্পকলা একাডেমির মহাপরিচালক লিয়াকত আলী লাকীর সভাপতিত্বে অনুষ্ঠানে অন্যান্যের মধ্যে বক্তব্য রাখেন বিশিষ্ট শিক্ষাবিদ ও শিল্প সমালোচক অধ্যাপক নজরুল ইসলাম এবং বিশিষ্ট সাংবাদিক মনজুরুল আহসান বুলবুল।

#

জাহাঙ্গীর/মাহমুদ/ফারহানা/রফিকুল/জয়নুল/২০১৯/২০৪০ঘণ্টা

তথ্যবিবরণী নম্বর : ৩৮০১

মুক্তিযুদ্ধের সঠিক ইতিহাস জানার আহ্বান শিল্প প্রতিমন্ত্রীর

ঢাকা, ১৮আশ্বিন (৩ অক্টোবর) :

 মুক্তিযুদ্ধের সঠিক ইতিহাস জানার জন্য নতুন প্রজন্মের প্রতি আহ্বান জানিয়েছেন শিল্প প্রতিমন্ত্রী কামাল আহমেদ মজুমদার।

 আজ মিরপুরের মনিপুর উচ্চ বিদ্যালয় ও কলেজের কলেজ শাখার ছাত্রছাত্রীদের নবীনবরণ অনুষ্ঠানে প্রধান অতিথির বক্তৃতায় প্রতিমন্ত্রী একথা বলেন।

 শিল্প প্রতিমন্ত্রী বলেন, দেশের প্রতি মুক্তিযোদ্ধাদের অপরিমেয় ত্যাগের কথা নতুন প্রজন্মকে জানতে হবে, উপলব্ধি করতে হবে। প্রতিমন্ত্রী জাতির পিতার 'অসমাপ্ত আত্মজীবনী' ও 'কারাগারের রোজনামচা' বই দুটি অধ্যয়নের জন্য শিক্ষার্থীদের প্রতি পরামর্শ প্রদান করেন। তিনি এ সময় পড়ালেখার পাশাপাশি শিক্ষার্থীদের পাঠ্যক্রম বহির্ভূত কার্যক্রমেও নিয়মিত অংশগ্রহণের আহ্বান জানান।

#

মাসুম/ফারহানা/মোশারফ/আব্বাস/২০১৯/১৯৫৩ ঘণ্টা

তথ্যবিবরণী নম্বর : ৩৮০০

অর্থনৈতিক উন্নয়নের ক্ষেত্রে অসাধারণ সাফল্য অর্জন করেছে বাংলাদেশ

 --- আইনমন্ত্রী

ঢাকা, ১৮ আশি^ন (৩ অক্টোবর) :

 আইন, বিচার ও সংসদ বিষয়ক মন্ত্রী আনিসুল হক বলেছেন, গত এক দশকে বাংলাদেশ অর্থনৈতিক উন্নয়নের ক্ষেত্রে অসাধারণ সাফল্য অর্জন করেছে। শক্তিশালী নেতৃত্ব, সুশাসন, সঠিক উন্নয়ন পরিকল্পনা, স্থিতিশীল সরকার এবং রাজনৈতিক স্থিতিশীলতা বাংলাদেশের অর্থনীতিকে মজবুত করে তুলেছে।

 আজ সিঙ্গাপুরের রাজধানী সিঙ্গাপুর সিটিতে অনুষ্ঠিত ‘ডুইং বিজনেস অ্যান্ড ইনভেস্টমেন্ট ইন বাংলাদেশ’ শীর্ষক কর্মশালায় মন্ত্রী এসব কথা বলেন। আন্তর্জাতিক ফিন্যান্স কর্পোরেশন এন্টারপ্রাইজ সিঙ্গাপুর এবং ইনফ্রাস্টাকচার এশিয়া এ কর্মশালার আয়োজন করে।

 মন্ত্রী বলেন, বিনিয়োগের ক্ষেত্রে বাংলাদেশ এখন অনুকূল ভূমিতে পরিণত হয়েছে। দেশে বিনিয়োগের পরিমাণ ক্রমান্বয়ে বেড়ে এখন জিডিপির ৩১ শতাংশে দাঁড়িয়েছে। বেসরকারি বিনিয়োগে আগের দশকের তুলনায় পাঁচগুণ বৃদ্ধি পেয়ে ৭০ দশমিক শূন্য ৮ বিলিয়ন মার্কিন ডলারে উন্নীত হয়েছে।

 আনিসুল হক বলেন, পিপিপির ভিত্তিতে বাংলাদেশ এখন বিশ্বের ত্রিশতম বৃহত্তম অর্থনীতির দেশ এবং উন্নয়নের রোল মডেল হিসেবে বিশ্বব্যাপী স্বীকৃতি অর্জন করছে। বাংলাদেশ অর্থনৈতিক অঞ্চল কর্তৃপক্ষ এবং বাংলাদেশ বিনিয়গে উন্নয়ন কর্তৃপক্ষ বিনিয়োগের পরিবেশ উন্নয়নে বেশ কিছু উদ্যোগ নিয়েছে। সার্ভিস আইন বিনিয়োগকারীগণ ব্যবসা শুরু করার আগে যে সব সমস্যার সম্মুখীন হন তা দূর করতে সহায়তা করছে। এখানে ব্যবসা-বাণিজ্যকে সহজ করতে ওয়ান স্টপ সার্ভিস চালু করা হয়েছে। এছাড়া বিদেশি বিনিয়োগে আকৃষ্ট করতে সরকার ২০১০ সালে বাংলাদেশ অর্থনৈতিক অঞ্চল আইনও কার্যকর করেছে বলে জানান তিনি।

#

রেজাউল/ফারহানা/রফিকুল/জয়নুল/২০১৯/১৯৫০ঘণ্টা

তথ্যবিবরণী নম্বর : ৩৭৯৯

**সকল প্রাথমিক বিদ্যালয়ে গণিত অলিম্পিয়াড চালু করা হবে**

 **-- প্রাথমিক ও গণশিক্ষা সচিব**

মাগুরা, ১৮ আশ্বিন (৩ অক্টোবর) :

প্রাথমিক ও গণশিক্ষা সচিব মোঃ আকরাম-আল-হোসেন বলেছেন, বাংলাদেশের শিক্ষার্থীদের গাণিতিক মেধার উৎকর্ষ সাধনের জন্য আগামী বছর থেকে সারা দেশের সকল প্রাথমিক বিদ্যালয়ে গণিত অলিম্পিয়াড চালু করা হবে। গণিত অলিম্পিয়াড প্রয়োগ কৌশলের মাধ্যমে শিক্ষার্থীদের গাণিতিক দক্ষতা বৃদ্ধি করা হবে। ইতোমধ্যে পাইলটিং পদ্ধতিতে দেশের ৮০টি সরকারি প্রাথমিক বিদ্যালয়ে গণিত অলিম্পিয়াড চালু করা হয়েছে।

 আজ সারা দেশে ৮০টি সরকারি প্রাথমিক বিদ্যালয়ে ‘গণিত অলিম্পিয়াড প্রয়োগ কৌশলের মাধ্যমে প্রাথমিক শিক্ষার্থীদের গাণিতিক দক্ষতা বৃদ্ধির সম্ভাব্যতা যাচাই’ শীর্ষক প্রকল্পের আওতায় মাগুরা জেলার ৫টি সরকারি প্রাথমিক বিদ্যালয়ের কার্যক্রম পরিদর্শনকালে প্রাথমিক ও গণশিক্ষা সচিব এসব কথা বলেন।

আকরাম-আল-হোসেন বলেন, এই প্রকল্পের আওতায় ১৭ জেলার ১৭ উপজেলায় ৮০টি বিদ্যালয়ের ২৪০ জন শিক্ষককে ৩ দফায় ১২ দিন করে প্রশিক্ষণ প্রদান করা হয়েছে। এছাড়া প্রতিটি উপজেলায় প্রাথমিক স্তরের শিক্ষার্থীদের জন্য একটি করে গণিত অলিম্পিয়াড উৎসব আয়োজন করা হয়।

 এ সময় প্রধানমন্ত্রীর কার্যালয়ের এটুআই-এর ই-লার্নিং স্পেশালিস্ট ফারুক আহমেদ-সহ বিভিন্ন দপ্তরের কর্মকর্তাবৃন্দ উপস্থিত ছিলেন।

#

রবীন্দ্রনাথ/ফারহানা/মোশারফ/সেলিম/২০১৯/১৯৩০ ঘণ্টা

তথ্যবিবরণী নম্বর : ৩৭৯৮

আটক থাই জাহাজের বিষয়ে মৎস্য প্রতিমন্ত্রী ও থাই রাষ্ট্রদূতের বৈঠক

ঢাকা, ১৮ আশি^ন (৩ অক্টোবর) :

 গত ২১ আগস্ট বাংলাদেশের জলসীমায় অবৈধভাবে প্রবেশকারী দুই থাই জাহাজ ঝবধ ডরহফ ও ঝবধ ঠরবি এবং থাই ক্রুদের বিষয়ে আজ মৎস্য ও প্রাণিসম্পদ প্রতিমন্ত্রী মোঃ আশরাফ আলী খান খসরু ও থাই রাষ্ট্রদূত চযড়ঃযড়হম ঐঁসঢ়যৎবুং এর মধ্যে প্রতিমন্ত্রীর কার্যালয়ে দ্বিপাক্ষিক বৈঠক অনুষ্ঠিত হয়।

 প্রতিমন্ত্রী থাই ক্রুদের দ্বারা পরিচালিত মার্চেন্ট জাহাজ দু’টিকে ফিশিং জাহাজ বলে পরিচয় দিয়ে বাংলাদেশের সমুদ্রসীমায় অবৈধভাবে প্রবেশের বিস্তারিত তথ্য রাষ্ট্রদূতকে অবহিত করেন। জাহাজ দু’টি মেরামতের নামে মিথ্যা তথ্য প্রদানের মধ্যমে কর্ণফুলী নদীতে প্রবেশের পর বর্তমানে চট্টগ্রামের কন্টিনেন্টাল মেরিন ফিশারিজের জেটিতে অবস্থান করছে। থাই রাষ্ট্রদূত জাহাজের কাগজপত্র-সহ ক্রুদের ব্যাপারে প্রকৃত ঘটনা জানতে এবং প্রয়োজনীয় ব্যবস্থা গ্রহণের জন্য আগ্রহ প্রকাশ করেন।

 প্রতিমন্ত্রী বলেন, থাই ক্রুরা নিজেদের পরিচয় জানাতে কিংবা পাসপোর্ট প্রদর্শনে অস্বীকৃতি জানানোর ফলে জাহাজ ও তাদের সম্পর্কে পরিষ্কার তথ্য এখনো জানা যাচ্ছে না। জাহাজ দু’টি প্রকৃত নাম বদল করে ভুয়া নামে বাংলাদেশে ঢোকে। পোর্ট ক্লিয়ারেন্স অনুযায়ী ২৬ আগস্ট বাংলাদেশ ত্যাগ করে তাদের কম্বোডিয়ায় যাওয়ার কথা ছিল। তাই প্রকৃত ঘটনা উদ্ঘাটনে মন্ত্রণালয়ের তদন্ত কমিটি কাজ করছে, যার রিপোর্ট শিগগির পাওয়া যাবে।

 থাই রাষ্ট্রদূত ক্রুদের সাথে কথা বলার জন্য আগ্রহ প্রকাশ করলে প্রতিমন্ত্রী তাঁকে সর্বোতভাবে সহায়তার আশ্বাস দেন। থাইল্যান্ড বন্ধুপ্রতীম দেশ হওয়ায় ক্রুদের এখনো আইনের আওতায় আনা হয়নি এবং তাদের ওপর কোনো রকম শারীরিক বা মানসিক চাপ প্রয়োগও করা হয়নি বলে রাষ্ট্রদূত জানান।

 এ সময় মন্ত্রণালয়ের অতিরিক্ত সচিব কাজী ওয়াসি উদ্দিন, তৌফিকুল আরিফ (ব্লু-ইকোনমি), যুগ্মসচিব অসীম কুমার বালা, মাহবুবা পান্না, শ্যামল চন্দ কর্মকার প্রমুখ উপস্থিত ছিলেন। থাই রাষ্ট্রদূতের সাথে উপস্থিত ছিলেন দূতাবাসের মিনিস্টার কৎধরপযড়শ অৎঁহঢ়ধৎড়লশঁষ ও কাউন্সেলর ঝবধ চধধিৎহধঃি ঝরসধংশঁষ.

#

শাহ আলম/মাহমুদ/মোশারফ/জয়নুল/২০১৯/১৯২০ঘণ্টা

তথ্যবিবরণী নম্বর : ৩৭৯৭

**খালেদা জিয়ার মুক্তি আইনি বিষয়**

 **-- তথ্যমন্ত্রী**

ঢাকা, ১৮ আশ্বিন (৩ অক্টোবর) :

তথ্যমন্ত্রী ও আওয়ামী লীগের প্রচার সম্পাদক ড. হাছান মাহ্‌মুদ বলেছেন, ‘খালেদা জিয়ার মুক্তি পুরোপুরি আইনি বিষয়। কারণ তিনি দুর্নীতি মামলায় সাজাপ্রাপ্ত আসামী। তাকে রাজনৈতিক কারণে বন্দি করা হয়নি। রাজনৈতিক কারণে কাউকে বন্দি করা হলে বা রাখা হলে তাকে আন্দোলনের মাধ্যমে মুক্ত করার বিষয়টি থাকে। সুতরাং খালেদা জিয়াকে মুক্ত করতে হলে আইনি প্রক্রিয়াতেই মুক্ত করতে হবে।’

আজ বাংলাদেশ সচিবালয়ে নিজ দপ্তরে সাংবাদিকদের সাথে মতবিনিময়কালে মন্ত্রী একথা বলেন। মন্ত্রণালয়ের সচিব আবদুল মালেক এ সময় উপস্থিত ছিলেন।

প্রধানমন্ত্রীর সাথে এ বিষয়ে কোনো আলোচনা হয়েছে কি না, এ প্রশ্নের জবাবে ড. হাছান বলেন, ‘গতকাল সন্ধ্যায় মাননীয় প্রধানমন্ত্রী আওয়ামী লীগের নেতৃবৃন্দকে ঢেকেছিলেন, আমিও সেখানে ছিলাম। সেখানে এই বিষয়ে কোনো আলোচনা হয়নি। সেখানে সাংগঠনিক বিষয় নিয়ে আলোচনা হয়েছে।’

‘খালেদা জিয়ার মুক্তির জন্য বিএনপি নেতারা দৌড়-ঝাঁপ করছেন, এর ফল কি?’ -এমন মন্তব্যের জবাবে মন্ত্রী বলেন, খালেদা জিয়াকে মুক্ত করার জন্য বিএনপি নেতাদের এ রকম দৌড়-ঝাঁপ আগেও দেখেছি। গত কয়েক দিনে তাদের সংসদ সদস্যরা বেগম জিয়ার সাথে দেখা করে তাকে মুক্ত করে বিদেশে পাঠাবেন এ রকম কথা বলেছেন। কোথায় পাঠাবেন সেটা পরের বিষয়, প্রথমে তার মুক্তির বিষয়টি সুরাহা করতে হবে। মুক্তির বিষয়টা একান্ত আইনি ব্যাপার, এখানে অন্য কিছু নেই। জামিন বা খালাস বা প্যারোল- সবক্ষেত্রেই আইনি প্রক্রিয়া আছে। আর উনি কোনো প্যারোলো আবেদন করেননি।’

উইকিলিকসে ২১ আগস্ট গ্রেনেড হামলায় তারেক জিয়ার জড়িত থাকার তথ্যপ্রমাণ প্রকাশের বিষয়ে মন্ত্রীর মন্তব্য জানতে চাইলে তিনি বলেন, ‘যে কথাটি এতোদিন আমরা বলে আসছি, সেটি উইকিলিকসে তথ্যের মাধ্যমে উঠে আসছে। এটি আদালতে প্রমাণিত হয়েছে। আদালতে সাক্ষী প্রমাণের ভিত্তিতে এটি প্রমাণিত হয়েছে যে, তারেক জিয়া ২১ আগস্ট গ্রেনেড হামলা মাস্টারমাইন্ড। তার পরিচালনা এবং বেগম খালেদা জিয়ার জ্ঞাতসারেই শেখ হাসিনাকে হত্যার উদ্দেশ্যে এই ন্যাক্কারজনক ঘটনা ঘটানো হয়েছিল। আওয়ামী লীগকে নেতৃত্ব শূন্য করার লক্ষ্যে এই গ্রেনেড হামলা পরিচালনা করা হয়েছিল। আমরা যখনই বলেছি, তখনই বিএনপি এর বিরুদ্ধে বক্তব্য দিয়েছে। এখন আমার প্রশ্ন জাগে তারেক জিয়া এবং খালেদা জিয়ার জ্ঞাতসারে এই ঘটনা ঘটেছে এটা উইকিলিসে উঠে এসেছে এখন বিএনপি কি বলবে।’

বঙ্গবন্ধু স্যাটেলাইটের মাধ্যমে সব টিভি চ্যানেল সম্প্রচার শুরু প্রসঙ্গে তথ্যমন্ত্রী বলেন, ‘গতকাল সব প্রাইভেট চ্যানেল বঙ্গবন্ধু স্যাটেলাইটের সাথে সংযুক্ত হয়ে সম্প্রচারে গেছে। এটি বাংলাদেশের জন্য সুখবর। এতোদিন বাংলাদেশের টাকা বিদেশি স্যাটেলাইটে যারা পরিচালনা করেন তাদের দেয়া হতো। ফরেন কারেন্সি বাংলাদেশ থেকে চলে যেতো। সেই টাকা পরিশোধ করার জন্য কিছুটা ঝামেলা ছিল। প্রতিটি চ্যানেলকে বাংলাদেশ ব্যাংক থেকে অনুমতি নিতে হতো। এখন বঙ্গবন্ধু স্যাটেলাইটের জন্য ব্যয় বাংলাদেশি টাকাতেই দেয়া সম্ভব।

বঙ্গবন্ধু স্যাটেলাইটের মান সম্পর্কে মন্ত্রী বলেন, ‘বিটিভি কয়েক মাস আগে থেকে শুধু বঙ্গবন্ধু স্যাটেলাইটের মাধ্যমে সম্প্রচার করছে। কোনো ধরনের ত্রুটি আমরা পাইনি। বঙ্গবন্ধু স্যাটেলাইট পরিপূর্ণ সেবা দেয়ার জন্য যা যা প্রয়োজন সব আছে।’

কেব্‌ল টিভি নেটওয়ার্কে টিভিগুলোর ক্রম ঠিক রাখা প্রসঙ্গে মন্ত্রী বলেন, ‘আমরা নির্দেশনা দেয়ার পর যে ক্রমটি অ্যাটকোর পক্ষ থেকে করে দেয়া হয়েছে সেটিই আমরা কেব্‌ল অপারেটরদেরকে জানিয়েছিলাম তারা সেটা অনুসরণ করছে। কোনো কোনো জায়গা না মানা হলে ব্যবস্থা নেয়া হচ্ছে এবং ভবিষ্যতেও নেয়া হবে। আজকে দেশ ডিজিটাল হয়েছে কিন্তু আমাদের সম্প্রচার মাধ্যম পুরোপুরি ডিজিটাল হয় নাই। সম্প্রচার মাধ্যমটাকে ডিজিটাল করতে হবে। ঢাকা ও চট্টগ্রামের কেব্‌ল অপারেশন আগামী ডিসেম্বরের মধ্যে ডিজিটাল হবে। পরে সমগ্র দেশে ডিজিটাল সম্প্রচার হোক এটাই আমরা চাই।’

#

আকরাম/মাহমুদ/রফিকুল/সেলিম/২০১৯/১৮৩০ ঘণ্টা

তথ্যবিবরণী নম্বর : ৩৭৯৬

**সাতক্ষীরায় কৃষিমন্ত্রী**

**গ্রীষ্মকালীন টমেটো কৃষির আরেকটি সাফল্য**

ঢাকা, ১৮ আশ্বিন (৩ অক্টোবর) :

কৃষিমন্ত্রী ড. মোঃ আব্দুর রাজ্জাক বলেছেন, কৃষির সাফল্যে আর একটি সংযোজন গ্রীষ্মকালীন টমেটো। কৃষি গবেষকদের সাফল্যের ফলে দেশে এখন সারা বছরই এই সবজিটি পাওয়া যায়, যার চাহিদা বছর জুড়ে থাকে। অল্প জমিতে এ সবজির চাষ করে অন্য ফসলের চেয়ে বেশি লাভ পাওয়া যায়। এটি যথাযথ প্রক্রিয়াজাত করতে পারলে রপ্তানি করে প্রচুর বৈদেশিক মুদ্রা আয়ের সম্ভাবনা রয়েছে।

আজ সাতক্ষীরার তালা উপজেলার নগরঘাটা গ্রামে গ্রীষ্মকালীন টমেটো চাষের ওপর মাঠ দিবসের অনুষ্ঠানে মন্ত্রী এসব কথা বলেন। এ সময় মন্ত্রী মাঠে উচ্চফলনশীল টমেটো ক্ষেত পরিদর্শন করেন।

অনুষ্ঠানে উপস্থিত ছিলেন সাতক্ষীরা-১ আসনের সংসদ সদস্য মোস্তফা লুৎফুল্লাহ, সাতক্ষীরা-২ আসনের সংসদ সদস্য মোস্তাক আহমেদ রবি, কৃষি সচিব মোঃ নাসিরুজ্জামান, বিএডিসি’র চেয়ারম্যান মোঃ সায়েদুল ইসলাম, বাংলাদেশ কৃষি গবেষণা ইনস্টিটিউটের মহাপরিচালক ড. মোঃ আবুল কালাম আযাদ, জেলা প্রশাসক এস এম মোস্তফা কামাল ও পুলিশ সুপার মোস্তাফিজুর রহমান।

পরে মন্ত্রী সাতক্ষীরা সার্কিট হাউজে খুলনা বিভাগীয় অঞ্চলের কৃষি মন্ত্রণালয়ের কর্মকর্তাদের সাথে মতবিনিময় করেন। এ সময় মন্ত্রী বলেন, দেশপ্রেমে উজ্জীবিত হয়ে মুক্তিযুদ্ধের চেতনা ধারণ করে কাজ করতে হবে। সব কাজে মানব কল্যাণের কথা মাথায় রাখতে হবে।

#

গিয়াস/মাহমুদ/রফিকুল/সেলিম/২০১৯/১৮৩০ ঘণ্টা

তথ্যবিবরণী নম্বর : ৩৭৯৪

**নগর স্বেচ্ছাসেবক ব্যবস্থাপনা নির্দেশিকা-২০১৯ শীর্ষক কর্মশালা অনুষ্ঠিত**

ঢাকা, ১৮ আশি^ন (৩ অক্টোবর) :

 আজ ঢাকায় দুর্যোগ ব্যবস্থাপনা অধিদপ্তরে ‘নগর স্বেচ্ছাসেবক ব্যবস্থাপনা নির্দেশিকা-২০১৯’ শীর্ষক কর্মশালা অনুষ্ঠিত হয়। দুর্যোগ ব্যবস্থাপনা ও ত্রাণ মন্ত্রণালয়ের সিনিয়র সচিব মোঃ শাহ্ কামালের সভাপতিত্বে কর্মশালায় প্রধান অতিথির বক্তৃতা করেন গাজীপুর সিটি কর্পোরেশনের মেয়র এডভোকেট মোহাম্মদ জাহাঙ্গীর আলম। অনুষ্ঠানে স্বাগত বক্তব্য রাখেন দুর্যোগ ব্যবস্থাপনা অধিদপ্তরের মহাপরিচালক মোঃ শাহাদৎ হোসেন এবং মূল প্রতিপাদ্য উপস্থাপন করেন দুর্যোগ ব্যবস্থাপনা ও ত্রাণ মন্ত্রণালয়ের অতিরিক্ত সচিব মোঃ মোয়াজ্জেম হোসেন।

 কর্মশালায় বক্তারা বলেন, দ্রুত নগরায়ন প্রক্রিয়ার সাথে সাথে নগরবাসী নিত্য নতুন দুর্যোগ যেমন অগ্নিকা-, ভবনধ্বস, শহরের জলাবদ্ধতা, রাসায়নিক বিস্ফোরণ ইত্যাদির সম্মুখীন হচ্ছে। এ কারণে শহরগুলোতে স্থানীয় পর্যায়ে যেকোনো নগর দুর্যোগে প্রাথমিক ও তাৎক্ষণিক সাড়া প্রদানে সরকার ৬২ হাজার নগর স্বেচ্ছাসেবক গড়ে তোলার প্রাথমিক লক্ষ্যমাত্রা নির্ধারণ করেছে। এ প্রেক্ষাপটে সরকারি ও বেসরকারি বিভিন্ন উদ্যোগের অংশ হিসেবে নগর স্বেচ্ছাসেবক তৈরি হয়েছে এবং তাদের সক্ষমতা বৃদ্ধির জন্য প্রশিক্ষণ প্রদান করা হচ্ছে। তবে এখন পর্যন্ত এ সকল স্বেচ্ছাসেবকদের সমন্বিতভাবে পরিচালনার জন্য কোনো একক নির্দেশনা নেই। স্বেচ্ছাসেবকদের প্রয়োজনীয়তা ও গুরুত্বের কথা বিবেচনা করে এর প্রাতিষ্ঠানিকীকরণের উদ্দেশ্যে নগর স্বেচ্ছাসেবক নির্দেশিকা প্রণয়নের উদ্যোগ গ্রহণ করা হয়েছে। এ কাজে নগর দুর্যোগ নিয়ে কাজ করেন এমন অংশীজনদের সাথে আলোচনা করা হয়েছে। আশা করা যায় ভবিষ্যতে এটি সময়ানুগ চাহিদা পূরণে সহায়ক হবে।

 কর্মশালায় জানানো হয়, বাংলাদেশে স্বেচ্ছাসেবকদের প্রাতিষ্ঠানিকতার প্রয়োজনীয়তা ১৯৭০ সালে প্রলয়ঙ্কারী ঘূর্ণিঝড় ও জলোচ্ছ্বাসের পর অনুভূত হয়। এরই ধারাবাহিকতায় জাতির পিতা বঙ্গবন্ধু শেখ মুজিবুর রহমানের নির্দেশনায় ১৯৭২ সালে ঘূর্ণিঝড় প্রস্তুতি কর্মসূচি (সিপিপি) প্রতিষ্ঠিত হয়। উপকূলীয় জনসাধারণের জানমাল রক্ষার্থে ১ জুলাই ১৯৭৩ হতে কর্মসূচিটি চালিয়ে যাওয়ার সিদ্ধান্ত গৃহীত হয়, যা আজ পর্যন্ত ঘূর্ণিঝড় ও জলোচ্ছ্বাস মোকাবিলায় গুরুত্বপূর্ণ ভূমিকা পালন করে যাচ্ছে।

#

সেলিম/মাহমুদ/রফিকুল/জয়নুল/২০১৯/১৮১৫ঘণ্টা

তথ্যবিবরণী নম্বর : ৩৭৯৩

**দুর্নীতিকে সমূলে উৎপাটন করতে পারলে দেশ কাক্সিক্ষত লক্ষ্যে পৌঁছে যাবে**

 **--- স্থানীয় সরকার মন্ত্রী**

ঢাকা, ১৮ আশি^ন (৩ অক্টোবর) :

 স্থানীয় সরকার মন্ত্রী মোঃ তাজুল ইসলাম বলেছেন, উন্নত বাংলাদেশ গড়ার লক্ষ্যে সকলে সম্মিলিতভাবে কাজ করলে এবং দুর্নীতিকে সমূলে উৎপাটন করতে পারলে দেশ কাক্সিক্ষত লক্ষ্যে পৌঁছে যাবে।

 আজ রাজধানীর গাবতলী বেড়িবাঁধস্থ বড়বাজার এলাকায় সৈয়দ নজরুল ইসলাম কনভেনশন সেন্টারের উদ্বোধন ও ২০১৯ সালের ঢাকা জেলার এসএসসি ও সমমানের পরীক্ষায় উত্তীর্ণ শিক্ষার্থীদের সংবর্ধনা অনুষ্ঠানে প্রধান অতিথির বক্তৃতায় মন্ত্রী একথা বলেন।

 জাতির পিতা বঙ্গবন্ধু শেখ মুজিবুর রহমানের ঘনিষ্ঠ সহচর এবং মুজিবনগর সরকার তথা বাংলাদেশ সরকারের প্রথম অস্থায়ী রাষ্ট্রপতি সৈয়দ নজরুল ইসলামের নামে ঢাকা জেলা পরিষদের উদ্যোগে প্রায় ১৮ কোটি টাকা ব্যয়ে শূন্য দশমিক ৮৪ একর জমির উপর কনভেনশন সেন্টারটি নির্মাণ করা হয়।

 ঢাকা জেলা পরিষদের চেয়ারম্যান মাহবুবুর রহমানের সভাপতিত্বে অনুষ্ঠানে অন্যান্যের মধ্যে ঢাকা-১৪ আসনের সংসদ সদস্য আসলামুল হক, নিবন্ধন পরিদপ্তরের মহাপরিদর্শক খান মোঃ আবদুল মান্নান ও স্থানীয় সরকার বিভাগের অতিরিক্ত সচিব আমিনুল ইসলাম খান-সহ জনপ্রতিনিধিবৃন্দ বক্তব্য রাখেন।

 অনুষ্ঠানে ঢাকা জেলায় ২০১৯ সালে এসএসসি ও সমমান পরীক্ষায় উত্তীর্ণ মেধাবী শিক্ষার্থীদেরকে সংবর্ধনা ও বৃত্তি প্রদান করা হয়।

#

হাসান/মাহমুদ/রফিকুল/জয়নুল/২০১৯/১৭৫০ঘণ্টা

তথ্যবিবরণী নম্বর: ৩৭৯২

**ইমার্জিং টোব্যাকো প্রোডাক্ট নিয়ে স্বাস্থ্য মন্ত্রণালয়ের প্রেস ব্রিফিং**

ঢাকা, ১৮ আশ্বিন (৩ অক্টোবর) :

 আজ স্বাস্থ্য ও পরিবার কল্যাণ মন্ত্রণালয়ের সভাকক্ষে স্বাস্থ্য সেবা বিভাগের উদ্যোগে ‘ইমার্জিং টোব্যাকো প্রোডাক্ট (ই-সিগারেট, এইচটিপি): বাংলাদেশ ও আন্তর্জাতিক পরিপ্রেক্ষিত ও আমাদের করণীয়’ বিষয়ক মতবিনিময় সভা অনুষ্ঠিত হয়। অনুষ্ঠানে বক্তব্য উপস্থাপন করেন স্বাস্থ্য শিক্ষা ও পরিবার কল্যাণ বিভাগের সচিব শেখ ইউসুফ হারুন।

 প্রেস ব্রিফিং অনুষ্ঠানে সচিব বলেন, বিভিন্ন দেশে ইমার্জিং টোব্যাকো প্রোডাক্ট যেমন, ই-সিগারেট, ভ্যাপিং, হিটেড টোব্যাকো প্রোডাক্টসহ নতুন প্রজন্মের বিভিন্ন তামাকপণ্য ব্যবহার উদ্বেগজনক হারে বৃদ্ধি পাচ্ছে। বিষয়টি জনস্বাস্থ্যের জন্য খুবই উদ্বেগজনক। ভ্যাপিং এবং ই-সিগারেটের ব্যবহার পূর্ব ও পশ্চিমের দেশগুলোর মধ্যে বেশি হলেও বাংলাদেশ ঝুঁকিমুক্ত নয়।

 দেশে এ জাতীয় পণ্যের ব্যবহার তরুণ এবং যুব সমাজের মধ্যে ক্রমান্বয়ে বৃদ্ধি পাচ্ছে জানিয়ে তিনি বলেন, ঢাকাসহ বিভিন্ন বিভাগীয় শহরে গড়ে উঠেছে অসংখ্য বিক্রয় কেন্দ্র। অনলাইন এবং ফেসবুকসহ সামাজিক যোগাযোগ মাধ্যমে ব্যাপকভাবে ই-সিগারেট সামগ্রী বিক্রয় হচ্ছে। ইতোমধ্যে ভারত, শ্রীলংকা, নেপাল, থাইল্যান্ড, সিঙ্গাপুরসহ ৩০টির অধিক দেশ এসব পণ্য নিষিদ্ধ করেছে। এই বৈশ্বিক অভিজ্ঞতা বাংলাদেশে কাজে লাগাতে হবে। ইমার্জিং টোব্যাকো প্রোডাক্ট এর ক্রমবর্ধমান ব্যবহার ও ক্ষয়ক্ষতি থেকে তরুণ ও যুব সমাজকে রক্ষা করতে দ্রুততম সময়ের মধ্যে ই-সিগারেট, ভ্যাপিংসহ সকল ইমার্জিং টোব্যাকো প্রোডাক্ট উৎপাদন, আমদানি ও বিপণন নিষিদ্ধ করাই হবে বাংলাদেশের জন্য সময়োপযোগী সিদ্ধান্ত বলে স্বাস্থ্য শিক্ষা সচিব মন্তব্য করেন।

 অনুষ্ঠানে আরো জানানো হয়, বর্তমানে দেশের মোট জনসংখ্যার ৪৯ শতাংশই তরুণ, যাদের বয়স ২৪ বছর বা এর নিচে। ডেমোগ্রাফিক ডিভিডেন্ট হিসেবে বিবেচিত এই তরুণ জনগোষ্ঠিকে সঠিক পথে পরিচালনার ওপরই বাংলাদেশের কাঙ্ক্ষিত সমৃদ্ধি ও উন্নতি নির্ভর করছে। তামাকাসক্ত অসুস্থ তরুণ প্রজন্ম সমাজ ও অর্থনীতির জন্য বোঝা হয়ে দাঁড়াবে ।

 অনুষ্ঠানে স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ, সাউথ এশিয়া প্রোগ্রামস ক্যাম্পেইন ফর টোব্যাকো ফ্রি কিটস্, ইউএসএ-এর পরিচালক বন্দনা শাহসহ স্বাস্থ্য মন্ত্রণালয়সহ বিভিন্ন মন্ত্রণালয়ের ঊর্দ্ধতন কর্মকর্তারা উপস্থিত ছিলেন।

#

মাইদুল/অনসূয়া/পরীক্ষিৎ/শামীম/২০১৯/১৫২৫ ঘণ্টা

তথ্যবিবরণী নম্বর : ৩৭৯১

**স্থানীয় সরকার নির্বাচনে শিক্ষিত ও ভাল মানুষের অংশগ্রহণ বাড়াতে হবে -এলজিআরডি মন্ত্রী**

ঢাকা, ১৮ আশ্বিন (৩ অক্টোবর) :

 স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম বলেছেন, স্থানীয় সরকার নির্বাচনের সকল পর্যায়ে শিক্ষিত ও ভাল লোকদের অংশগ্রহণ বাড়াতে হবে। তাহলে ভাল নেতৃত্ব তৈরি হবে এবং দেশের ইতিবাচক পরিবর্তনের জন্য তারা ভূমিকা রাখতে পারবে।

 আজ শেরে-বাংলা নগরে জাতীয় স্থানীয় সরকার ইনস্টিটিউটে (এনআইএলজি) উপজেলা পরিষদের পরিকল্পনা ও সেবা প্রদান সম্পর্কিত প্রশিক্ষক প্রশিক্ষণ কোর্সের উদ্বোধন অনুষ্ঠানে প্রধান অতিথির ভাষণে তিনি এ কথা বলেন।

 স্থানীয় সরকার বিভাগের উদ্যোগে জাপান আন্তর্জাতিক উন্নয়ন সংস্থা (জাইকা) সহায়তাপুষ্ট “উপজেলা পরিচালন ও উন্নয়ন প্রকল্প (Upazila Governance and Development Project)” এর অর্থায়নে দেশের নবনির্বাচিত উপজেলা পরিষদ চেয়ারম্যান, ভাইস-চেয়ারম্যান, মহিলা ভাইস-চেয়ারম্যান এবং উপজেলা পর্যায়ের কর্মকর্তাদেরকে উপজেলা পরিষদের পরিকল্পনা ও সেবা প্রদান সম্পর্কিত মৌলিক প্রশিক্ষণ প্রদানের উদ্যোগ নেয়া হয়েছে। এই প্রশিক্ষণ প্রদানের জন্য বাংলাদেশ পল্লী উন্নয়ন একাডেমী (বার্ড), পল্লী উন্নয়ন একাডেমী, বগুড়া (আরডিএ) এবং এনআইএলজি’র ৪৪ জন কর্মকর্তা প্রশিক্ষক হিসাবে দায়িত্ব পালন করবেন। তাদের প্রশিক্ষণ প্রদানের জন্য ৪ দিনব্যাপী এই প্রশিক্ষক প্রশিক্ষণ (ToT) কোর্সের আয়োজন করা হয়েছে।

 এ সময় অন্যান্যের মধ্যে উপস্থিত ছিলেন এনআইএলজি-র মহাপরিচালক তপন কুমার কর্মকার, প্রকল্প পরিচালক মোঃ মহসিন এবং জাইকার প্রতিনিধি।

#

মাহমুদুল/অনসূয়া/পরীক্ষিৎ/শামীম/২০১৯/১৫১৯ ঘণ্টা

তথ্যবিবরণী নম্বর : ৩৭৯০

**৫ অক্টোবর রংপুর ৩ আসনে সাধারণ ছুটি ঘোষণা**

ঢাকা, ১৮ আশ্বিন (৩ অক্টোবর) :

 একাদশ জাতীয় সংসদের রংপুর-৩ এর শূন্য আসনে ৫ অক্টোবর, শনিবার-২০১৯ নির্বাচন অনুষ্ঠিত হবে। এ উপলক্ষে নির্বাচনি এলাকার সকল সরকারি, আধা-সরকারি, স্বায়ত্বশাসিত ও বেসরকারি অফিস/প্রতিষ্ঠান/সংস্থায় কর্মরত কর্মকর্তা/কর্মচারী এবং সরকারি, বেসরকারি শিক্ষা প্রতিষ্ঠানের শিক্ষক/কর্মকর্তা/কর্মচারীদের সাধারণ ছুটি ঘোষণা করা হয়েছে।

 উল্লেখ্য, সংশ্লিষ্ট নির্বাচনি এলাকায় যদি কোন পাবলিক পরীক্ষা অনুষ্ঠিত হয় তাহলে পরীক্ষার কেন্দ্রসমূহ ও পরীক্ষা সংশ্লিষ্ট শিক্ষক/কর্মচারীগণ সাধারণ ছুটির আওতা বহির্ভূত থাকবে।

 জনপ্রশাসন মন্ত্রণালয়ের এক প্রজ্ঞাপনে এ আদেশ জারি করা হয়।

#

শাহীন/অনসূয়া/পরীক্ষিৎ/শামীম/২০১৯/১৪৫২ ঘণ্টা

তথ্যবিবরণী নম্বর : ৩৭৮৯

**ডেঙ্গু পরিস্থিতি**

ঢাকা, ১৮ আশ্বিন (৩ অক্টোবর) :

 স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের তথ্য অনুযায়ী গত ২৪ ঘণ্টায় সারা দেশে ৩৬১ জন ডেঙ্গু রোগী হাসপাতালে ভর্তি হয়েছেন। এর মধ্যে ঢাকায় ১০০ জন।

 প্রতিবেদনের তথ্য অনুযায়ী গত জানুয়ারি থেকে আজ পর্যন্ত সারা দেশে ডেঙ্গু রোগের চিকিৎসা শেষে হাসপাতাল থেকে ছাড়পত্র নিয়ে চলে গেছেন ৮৭ হাজার ৩৬৬ জন, যা হাসপাতালে ভর্তিকৃত ডেঙ্গু রোগীর প্রায় ৯৮ শতাংশ। বর্তমানে সারাদেশের হাসপাতালগুলোতে ভর্তিকৃত ডেঙ্গু রোগী আছেন ১ হাজার ৪১৯ জন। এ যাবত ৮১ জনের মৃত্যু ডেঙ্গুজনিত বলে নিশ্চিত করা হয়েছে।

#

স্বাস্থ্য অধিদপ্তর/অনসূয়া/জুলফিকার/জসীম/শামীম/২০১৯/১৪১৬ ঘণ্টা

তথ্যবিবরণী নম্বর: ৩৭৮৮

**শারদীয় দুর্গোৎসবে প্রধানমন্ত্রীর বাণী**

ঢাকা, ১৮ আশ্বিন (৩ অক্টোবর) :

 প্রধানমন্ত্রী শেখ হাসিনা শারদীয় দুর্গোৎসব উপলক্ষে নিম্নোক্ত বাণী প্রদান করেছেন:

 “হিন্দু সম্প্রদায়ের প্রধান ধর্মীয় উৎসব দুর্গাপূজা উপলক্ষে আমি দেশের হিন্দু ধর্মাবলম্বী সকল নাগরিককে জানাই আন্তরিক শুভেচ্ছা।

 দুর্গাপূজা শুধু হিন্দু সম্প্রদায়ের উৎসবই নয়, এটি আজ সর্বজনীন উৎসবে পরিণত হয়েছে। অশুভ শক্তির বিনাশ এবং সত্য ও সুন্দরের আরাধনা শারদীয় দুর্গোৎসবের প্রধান বৈশিষ্ট্য।

 ‘ধর্ম যার যার, উৎসব সবার’- এ মন্ত্রে উজ্জীবিত হয়ে আমরা সবাই একসঙ্গে উৎসব পালন করব। আমাদের সংবিধানে সকল ধর্ম ও বর্ণের মানুষের সমান অধিকার সুনিশ্চিত করা হয়েছে। সকলে মিলে যুদ্ধ করে বাংলাদেশ স্বাধীন করেছি। তাই এই দেশ আমাদের সকলের। বাংলাদেশ ধর্ম-বর্ণ নির্বিশেষে সকল মানুষের নিরাপদ আবাসভূমি।

 আসুন, মহান মুক্তিযু্দ্ধের চেতনায় উদ্বুদ্ধ হয়ে সাম্প্রদায়িক সম্প্রীতির বন্ধন অটুট রেখে আমরা ঐক্যবদ্ধভাবে সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের ক্ষুধা-দারিদ্রমুক্ত ও সুখী-সমৃদ্ধ স্বপ্নের সোনার বাংলাদেশ গড়ে তুলি।

 দুর্গাপূজা উপলক্ষে আমি হিন্দু ধর্মাবলম্বীসহ সকল নাগরিকের শান্তি, কল্যাণ ও সমৃদ্ধি কামনা করছি।

 জয় বাংলা, জয় বঙ্গবন্ধু

 বাংলাদেশ চিরজীবী হোক।”

#

ইমরুল/অনসূয়া/পরীক্ষিৎ/শামীম/২০১৯/১৩১৬ ঘণ্টা

তথ্যবিবরণী নম্বর: ৩৭৮৭

**শারদীয় দুর্গোৎসবে রাষ্ট্রপতির বাণী**

ঢাকা, ১৮ আশ্বিন (৩ অক্টোবর) :

 রাষ্ট্রপতি মোঃ আবদুল হামিদ শারদীয় দুর্গোৎসব উপলক্ষে নিম্নোক্ত বাণী প্রদান করেছেন :

 “শারদীয় দুর্গোৎসব উপলক্ষে আমি হিন্দু ধর্মাবলম্বী সকলকে জানাই আন্তরিক শুভেচ্ছা ও অভিনন্দন। প্রতি বছরের ন্যায় এ বছরও সারাদেশে যথাযথ উৎসাহ-উদ্দীপনা ও ধর্মীয় ভাবগাম্ভীর্য এবং বিভিন্ন অনুষ্ঠানাদির মধ্য দিয়ে সাড়ম্বরে দুর্গাপূজা উদ্‌যাপিত হচ্ছে জেনে আমি আনন্দিত।

 বাঙালি হিন্দুদের প্রধান ধর্মীয় উৎসব দুর্গাপূজা। আবহমানকাল ধরে এ দেশের হিন্দু সম্প্রদায় বিপুল উৎসাহ-উদ্দীপনা ও উৎসবমুখর পরিবেশে নানা উপাচার ও অনুষ্ঠানাদির মাধ্যমে দুর্গাপূজা উদযাপন করে আসছে। দুর্গাপূজা কেবল ধর্মীয় উৎসব নয়, সামাজিক উৎসবও। দুর্গোৎসব উপলক্ষে ধর্ম-বর্ণ নির্বিশেষে আত্মীয়-স্বজন, বন্ধু-বান্ধব, পরিবার-পরিজন, পাড়া-প্রতিবেশী একত্রিত হন, মিলিত হন আনন্দ-উৎসবে। তাই এ উৎসব সর্বজনীন। এ সর্বজনীনতা প্রমাণ করে, ধর্ম যার যার, উৎসব সবার।

 দুর্গাপূজার সাথে মিশে আছে চিরায়ত বাংলার ঐতিহ্য ও সংস্কৃতি। ধর্মীয় উৎসবের পাশাপাশি দুর্গাপূজা দেশের জনগণের মাঝে পারস্পরিক সহমর্মিতা ও ঐক্য সৃষ্টিতে গুরুত্বপূর্ণ ভূমিকা পালন করে। শারদীয় দুর্গোৎসব সত্য-সুন্দরের আলোকে ভাস্বর হয়ে উঠুক; ধর্ম-বর্ণ নির্বিশেষে সবার মধ্যে সম্প্রীতি ও সৌহার্দ্যের বন্ধন আরো সুসংহত হোক - এ কামনা করি।

 বাংলাদেশ আজ উন্নয়নের মহাসড়কে এগিয়ে চলেছে। জাতীয় জীবনে আর্থসামাজিক ক্ষেত্রে প্রভূত অগ্রগতি সাধিত হয়েছে। প্রবৃদ্ধি হার বৃদ্ধির পাশাপাশি মানুষের জীবনযাত্রার মানও অব্যাহতভাবে বাড়ছে। কমছে দারিদ্র্যের হার। উন্নয়নের এ অগ্রযাত্রাকে অব্যাহত রাখতে প্রয়োজন দলমত নির্বিশেষে সম্মিলিত প্রয়াস। আমাদের চিরাচরিত সাম্প্রদায়িক সম্প্রীতি অক্ষুণ্ন রেখে উন্নয়ন ও গণতন্ত্রকে এগিয়ে নেওয়ার জন্য আমি দেশবাসীর প্রতি উদাত্ত আহ্বান জানাই।

 মানবতাই ধর্মের শাশ্বত বাণী। ধর্ম মানুষকে ন্যায় ও কল্যাণের পথে আহ্বান করে, অন্যায় ও অসত্য থেকে দূরে রাখে, দেখায় মুক্তির পথ। তাই ধর্মীয় অনুশাসন মেনে চলার পাশাপাশি আমাদেরকে মানবতার কল্যাণে এগিয়ে আসতে হবে। দুস্থ ও অসহায়দের পাশে দাঁড়াতে হবে। সাম্প্রদায়িক সম্প্রীতি বাঙালির চিরকালীন ঐতিহ্য। সম্মিলিতভাবে এ ঐতিহ্যকে এগিয়ে নিতে হবে আমাদের সামগ্রিক অগ্রযাত্রায়। আবহমান বাঙালি সংস্কৃতিতে ঋদ্ধ অসাম্প্রদায়িক চেতনা, পারস্পরিক ঐক্য, সৌহার্দ্য ও সম্প্রীতি বঙ্গবন্ধুর স্বপ্নের সোনার বাংলা গড়তে উদ্বুদ্ধ করুক, বিশ্ব মানবতার জয় হোক - এ প্রত্যাশা করি।

 শারদীয় দুর্গোৎসব সফল হোক - এ কামনা করি।

 খোদা হাফেজ, বাংলাদেশ চিরজীবী হোক”।

#

হাসান/অনসূয়া/রেজ্জাকুল/শামীম/২০১৯/১৩১৪ ঘণ্টা

তথ্যবিবরণী নম্বর : ৩৭৮৬

**স্ক্রল আকারে প্রচারের জন্য**

**সকল ইলেকট্রনিক মিডিয়া**

ঢাকা, ১৮ আশ্বিন (৩ অক্টোবর) :

 সকল ইলেক্ট্রনিক মিডিয়ায় নিম্নোক্ত বিষয়টি স্ক্রল আকারে প্রচার করার জন্য অনুরোধ করা হলো :

মূল বার্তা :

 আগামী ১৬ অক্টোবর ‘বিশ্ব খাদ্য দিবস-২০১৯’ উদ্‌যাপন এবং ‘১৬-১৮ অক্টোবর ২০১৯ খাদ্য মেলা’ অনুষ্ঠিত হবে। এ বছরের প্রতিপাদ্য নিম্নরূপ :

**“আমাদের কর্মই আমাদের ভবিষ্যৎ,**

 **পুষ্টিকর খাদ্যেই হতে পারে ক্ষুধামুক্ত পৃথিবী”।**

#

নাসিরুজ্জামান/অনসূয়া/শামীম/২০১৯/১১.১৫ ঘণ্টা

তথ্যবিবরণী নম্বর : ৩৭৮৫

**স্ক্রল আকারে প্রচারের জন্য**

**সকল ইলেকট্রনিক মিডিয়া**

ঢাকা, ১৮ আশ্বিন (৩ অক্টোবর) :

 সকল ইলেক্ট্রনিক মিডিয়ায় নিম্নোক্ত বিষয়টি স্ক্রল আকারে প্রচার করার জন্য অনুরোধ করা হলো :

**মূল বার্তা :**

 আগামী ১৩ অক্টোবর ‘আন্তর্জাতিক দুর্যোগ প্রশমন দিবস-২০১৯’ উদ্যাপন করা হবে। এ বছরের প্রতিপাদ্য নিম্নরূপ :

**“নিয়ম মেনে অবকাঠামো গড়ি**

**জীবন ও সম্পদের ঝুঁকি হ্রাস করি”।**

#

কাদের/অনসূয়া/জসীম/শামীম/২০১৯/১১০০ ঘণ্টা